# data[].attributes.attachment_caption
時維九月，吾往涯月邑。此間天寒氣清，有奇浪拍岸，萬里無雲。林下有咖啡廳一座，遊人二三，或休憩，或撫掌，或觀潮，此樂何極。嗟夫！天長地久有時盡，只在當下，不計歸期！

# data[].attributes.body
湟中以西，有湖名青海，方數百里，水色碧如瑩玉。是日雲垂天際，遠山如黛，與湖光接。波間一舟徐行，紋浪曳曳。岸側黃花鋪野，連甍接宇，風過而香散。

臨湖而望，心曠然。念山水之樂，不在名區之盛，而在耳目所及、胸臆所舒也。雖無觴詠之會，然此湖山相映，已足慰懷矣。

# data[].attributes.body
余于黄昏，偶得一景，举目而观之，天际云蒸霞蔚，似火燃于苍穹；其色橙红，缭绕变幻。于楼宇之间，若流霞奔涌。

然今时之人，多俯首于屏间光影，鲜少抬首览此自然之妙。嗟夫，囿于方寸之囹圄，怎能揽乾坤之秒！何不暂释机巧，仰观云卷云舒，感天地之韵，享片刻清宁耶？

# data[].attributes.body
连朝试罢，暮归途中，抬眸恰见庭树舒枝，枝柯错引，羽叶层叠如缕，迎风轻颤。云光漏隙，碎金缀叶，向之卷面微沮，早随归意散入林光里。

云缕舒卷如絮，衬树色愈翠，风过处，叶声簌簌，与远衢车声相和。循声远眺，晚霞漫卷西天，如铺锦缎，归意愈切，只觉风也柔，天也暖，一路皆携清欢矣。

夕阳将沉，吾负包前行，步履愈疾。盖此乐非关山水之奇，唯“归家”二字，可释百疲、融愁绪。风裹暖意，引吾向檐下灯火处，只盼早踏家门，见双亲倚门盼吾之影，共话家常耳。

# data[].attributes.body
邕州城畔，大明山北，泥径回环蜿蜒，幽林潜伏。时属早春，雾雨霏霏，盈山漫林，所见皆茫茫，三尺之外，不辨魍魉。

依径前行，阴翳蔽空，春凉沁心，忽闻水声潺潺，乃觅音而进。路转之处，雰霭退散，天光乍现，斯是瀑泉流淌。

漱玄石，穿翠嶂，淅淅沥沥 ，泠泠作响。碧漪潋滟，白花轻跃。澄明清透，荇藻漂摇，莫不怡然自得。

# data[].attributes.body
沙溪古镇，枕山带溪，青石板路覆苔痕。烟柳拂岸，碧水环流，古桥横波映黛瓦；竹影摇风，松涛送响，老巷通幽藏旧宅。

沙溪晴日，天澄如洗，万里无纤云。穹窿垂青，泼染千峰翠色；风定波平，溪面若磨镜。

嗟夫！世风日逐浮华，而沙溪独守清宁。山水养人，人护山水，斯境也，非唯风景之胜，实乃心之所安。愿此桃源长在，尘嚣不染。

# data[].attributes.body
余向好山水，逢美景必驻。偶经此地，见长桥横波，水天一色，一碧万顷，不禁驻足。青空连水，船只踏波，远山静立，白云闲荡。轻风拂面，飞鸟暂栖。如诗如画，如梦如幻。踱步于此，也闻轻潮拍岸，也忘来时何路。

# data[].attributes.body
夏日之时，予至新疆避暑。夜半则披衣而起，行至营外观星。

漫漫黑夜，只见远灯微闪。予执灯行与郊，四围寂静无声，阴风吹与草木中。坐地而观今夜之天象，只见万里无云，月色昏暗，星辰于暗夜中闪烁。以北斗为本，吾得以辨不同星体。

时辰渐晚，而星之繁也；夜空泛紫，此等美景，何其静而盛也！卧草仰空，手握温茶，无不心旷神怡，悲欢皆忘！

嗟夫！然则居与城中，城中明灯却覆此夜景与下。愿能再行于疆，赏此星辰！

# data[].attributes.body
予尝闻太华之为险，古人亦云：五岳归来不看山。而太华之为五岳之首。今亲往此地，方觉此非虚言。

九月初九，正值晚秋时分，秋高气爽。予乘缆车🚠扶摇直上，俯瞰山川，初觉峰峦之秀奇。未几，至西峰。其峰似莲花，因而又名“莲花峰”。上有一岩形似鹰嘴。传闻，沉香他妈三圣母因私与凡人结亲，为二郎神压于此峰，沉香劈山救母，见其孝。

继而往南峰。南峰为太华之绝顶。登顶之际，顿感天地之阔也。四围山色，尽收眼底。此秦岭众山低伏，如婴儿匍匐。忽忆故人：会当凌绝顶，一览众山小。心潮澎湃，不能自已。

自南峰而下，往中峰。中峰清幽静谧，松枫交翠，时有鸟啼期间。置身于此，尘念顿消，心若止水。诚不愧太上老君之道场也！

复往东峰，东峰观日台地势开阔。虽憾未逢日出，然凭栏四眺，见山川壮丽，气象万千。想象清晨日出之时，云海翻涌，红日喷薄，定为世间震撼之景也。

姐夫！太华四峰各有其妙：西峰传孝，南峰显阔，中峰藏静，而东峰含盼。乘缆赏秋，闻古悟今，方信“五岳之首”非虚。归后太华之雄奇，予长记不忘！

# data[].attributes.body
余往游九寨，见层峦叠嶂，嵯峨竞秀；林木蓊郁，葱茏蔽日。一泓澄碧，如靛染琉璃，涵映峦光树色，纤毫悉现。余徜徉其侧，听松风穿林，观鳞波弄影，尘襟尽涤。叹此灵境，实造物之瑰奇也！然念及佳景易逝，乃悟：斯地之美，赖自然钟毓，亦赖人伦护持。唯怀敬畏，谨守生态，方能使此阆苑仙姿，长驻乾坤，泽被千秋矣。

# data[].attributes.body
環湖皆佳景，堤上垂柳輕垂，隨風拂水。余游於此，見草木豐茂，秋葉散於青草間，若金箔覆地。沿湖徐行，路側樹影婆娑，遠山隱隱。

坐堤畔，觀水波瀲灧，遊人往來，或駐足留影，或徐行賞景。風過林梢，葉聲簌簌，荷香淡淡。

醉於湖光樹色，覺此間之樂，雖無奏樂，而清風、秋葉、遊人笑語，皆足以怡情。

# data[].attributes.body
夏季八月，乘车至山巅，欲游天文台，缘台行，至转角处，见此景。 夕阳西下，天若彩虹，粉橙相交，上下无云，见山巅之暮霞，幸甚至哉。久困教室，所见长空皆有边角，见此景，感叹天地无涯，无穷无尽。楼宇林立，金辉洒落，尽被金辉所染，此等绝景，余欲久赏此景，而寒风凛冽，不可久留，唉！

# data[].attributes.body
毕棚沟秋雪记

毕棚沟之秋，灵秀独绝。远山皑皑，积雪如脂，峰峦相叠，直插云汉；近岭苍苍，杂树生花，金黄、朱红、翠绿相间，斑斓若锦。

天高地迥，云影徘徊。循溪谷而入，见雪落枯荣，泉流清冽，黄叶覆雪，雪映秋叶，动静相宜。林中风过，松涛与叶响和鸣，恍若天籁。

吾伫立其间，目之所及，皆为奇景。虽无丝竹宴饮之乐，然山水澄明，足以涤荡尘心，快然自足，不觉陶然忘归也。

# data[].attributes.body
莲花湖踞莲山西麓，广仅数里，水浅波平，澄澈可鉴。吾往时，但见云阴林翳，然则群鸟盘桓，或栖朱栏；锦鳞游泳，朱墨金鳞聚而成阵。游人如织，往来不绝。

湖心有舟无人，往来自如，枢机暗转，所过之处浮秽尽收。湖心之中唯闻轻响，碧波之上但见素舷。舟行终日，湖水常明，人皆异之。

嗟夫！此舟不恃人力而涤浊扬清，岂非喻世人之当效天工乎？至善之境，非惟天成，亦在善假于物也。

# data[].attributes.headline
        假游黔中，听得甲秀楼之胜状，

# data[].attributes.body
假游黔中，听得甲秀楼之胜状，特来观之。南明河中一岛，楼于其上，高三层，桥通两岸，郁郁青青。三层之首，提名甲秀，意科甲挺秀，人文荟萃。过此桥，登斯楼，风和日丽，粼粼波光，则有心旷神怡，好不惬意。

# data[].attributes.body
旭日映海，金波潋滟，碧涛万顷，若碎玉倾洒于此，清浪拍岸，澄澈如靛晶。翠绿点缀崖岸，绕海若玉环，浅沙若碎雪，落石堆叠，素朴无华。此若云汉，天朗气清，微风和煦，恬淡怡情，感慨万千，余无言，随曰：“实佳日也。”

# data[].attributes.body
暮色四合，登临深圳湾，见浮云焕彩，落日熔金，远山波澜壮阔，近水波光粼粼。华灯初上，交织万家灯火，灿若星海，科技园流光飞舞，后海处高楼林立。暮色渐浓，落日西沉；海上月出，浮光跃金。昔日小渔村，今朝繁华城；当年渔民谋生计，今朝英才争上游。嗟夫！观此景，既得自然风光，又见人工巧筑，深圳气象，皆在赤霞碧浪间矣。

# data[].attributes.body
晚来漫步临江，见落日缓缓西沉，天际染于橙赤，云霞似火。江水漾金波，细浪轻拍岸。岸侧长栏横陈，矮树伶仃，添几分幽寂。遥看彼岸，湖面旷远，隐约有物，似船停驻。心醉于这暮景，烦扰皆忘，疲惫尽消，忧虑俱释。愿长醉余晖间，享此清欢，斯景堪珍，乐而忘行也。

# data[].attributes.body
布达拉宫记

布达拉宫，踞红山之巅，耸雪域之境。其殿宇巍峨，红白宫墙交辉；金顶辉煌，经幡猎猎传梵音。昔松赞干布始建，历世修缮，成此雪域圣殿。登之，可瞰拉萨全城，见蓝天白云下，草树葱茏，殿阁错落，真乃天工与人力并造之奇观，藏地文化之瑰宝也。

# data[].attributes.body
建国76年秋，中段假期，居室内，百无聊赖，与三五好友相约，驱车北上，游于番禺长隆之中。晨兴而出，暮倦而归。其乐无穷，乃笔而录之。

入动物园见山环水抱，郁郁青青，更有百兽千禽，或嬉于草间，或鸣于林间。其间阡陌交通，便利周至，乘缆车而登高，俯视群峰如黛，碧湖如镜，游人如织，笑语盈耳。游乐于其间，心旷神怡。

至游乐园，则见飞车直上云霄，旋转之轮，光影交错，心亦随之上下。每至一处，或惊或笑，或叹或呼，皆随所遇而变。逮至夜晚，万圣节之宴始兴，奇装异服，百鬼夜行，群魔乱舞，宛若非在人间。

归途上，意犹未尽。虽无丝竹之乐，然友人相伴，山水有情，亦是人生一大快事。

# data[].attributes.body
赴书阁途中，偶经初中母校。误记跑操时辰，见少年们蓝白校服如潮，恍若隔世。

低年级嬉闹梧桐下，毕业班苦练跑道间。银杏叶纷飞处，旧时教员执表掐时，神态如昨。欲唤故人，却终默然。

秋风拂过，携来广播操乐声。静立凝望，恍觉青春从未远去，只是换了少年。

# data[].attributes.body
假日赴外滩。沿江行，见黄浦江风平浪静，舟楫往来如梭。两岸楼宇巍峨，西式洋楼雕梁画栋；中式高楼拔地而起，新旧交融，蔚为壮观。

江边游人，或驻足观景，或拍照留影，欢声笑语。远眺黄浦江，江天一色。世事变迁，外滩历经百年风雨，仍风华不减，实乃人间佳境。观此景，烦忧尽皆消散，心胸豁然开朗。

# data[].attributes.body
湾区之眼，四面皆空旷。自上望着之，重楼如双目凌空，蔚为壮观。依径前行，则步入其中，恍入书海，横无际涯。一层列志趣小说即其戏玩。行数步，遇电梯则至其余数层，皆陈典籍，身处其中，则如陷万卷之围。游人二三，或观阅，或求觅，或刷抖音。其之意不在书卷，手机间，而在幽静安和之境，安得永日于此，沉酣卷帙。

# data[].attributes.body
广州塔地处羊城之南，濒临珠江之畔。

登塔而望，视野千里。南眺伶仃洋阔，千帆竞渡；北瞰越秀区繁，万屋鳞栉。东江如带，萦绕沃野；珠水含章，倒映晴川。白日里，云卷云舒，塔影横江；晴光下，车水马龙，市声喧阗。至若夜幕降临，华灯初上，塔身流光溢彩，变幻万千。赤如丹霞映水，金似月华铺江，绿若蕉叶含露，蓝如碧海凝霜。霓虹闪烁，连星汉之璀璨；夜色阑珊，接穗城之繁华。

# data[].attributes.body
余闻明华轮上有肢体剧曰《交易人生》，乃往观之。明华轮者，昔时巨舶也，今永驻港湾，内有戏场。登临其上，忽觉时空流转，剧内市井街巷，皆仿巴黎风貌。铁艺雕栏，灯影昏黄，恍如置身旧时巴黎。

剧既开场，或西装革履，步履匆匆，状若争利；或神情彷徨，四顾茫然，似有所失。其台词间杂英法之言，俄尔闻之不解其意，然细观其形，则觉言语有时尽，而形神意无穷。一颦一笑，皆传悲喜；举手投足，俱解其意。

此剧最奇者，在于无固席，无固场。观者非局外之人，实为剧中之人。吾等随演者穿梭于巴黎街巷、酒馆回廊，身临其境，宛若群演。演者时与观者互动，竟不知我为观者，亦或戏中之人。

# data[].attributes.body
吾家居于市中心，其四面高楼林立，极尽繁华。一夜，余心血来潮，遂往窗旁以观美景。从上俯瞰，地上四通八达，车水马龙，行人多如潮水，各奔东西。摩天高楼，屹立其中，拔地而起，直冲云霄。沉沉夜色，五色霓虹，闪亮光华，交相辉映。尽显国际都会之姿，不负鹏城之美名。

# data[].attributes.body
仲秋晨霁，余独步郊坰，蹊径转处，忽睹一园：垣短苔生，扉扉半启，入则月季弥畴，若绮绣覆地。

其株矮而枝繁，碧叶层叠如幄，花攒枝杪：丹者灼若燃炬，粉者柔若匀霞，淡绯者赪如颊晕，风过则瓣颤香浮，蜂蝶穿舞其间。余倚埂而立，观其荣茂，忆向闻此花“月月红”，四季不凋，不恃春芳。

时晨光穿叶，碎金满地，虽无同游，然对花凝睇，心自悠然，觉天地清嘉，尽萃于此园矣。俄而日升，始缓步归，而芳影香痕，已留襟袖。

# data[].attributes.body
若夫云破光出，残阳染波，金缕穿云，浮光跃于沧溟之上；古舫徐行，樯桅摇曳，楼宇参差，靓影落于碧涛之间。登斯处也，则有心凝形释，烦忧尽抛，临风骋目，其怡然畅怀者矣。

至若阴云四合，天幕低垂，云絮连横，暮色沉于遥空之际；浪涌轻漪，古舫隐现，楼群含黛，远山没于苍茫之中。登斯处也，则有幽情暗生，感时怀物，凭栏寄意，其怅然沉吟者矣。

# data[].attributes.body
暮色初垂，余独身入市。廊柱列如长戟，灯辉漫若流银，百货陈于架，喧声沸于庭。往来者或携伴笑语，或拥子挑玩，惟余孑然，踏光而行。

见锦缎覆架，欲抚而收手；闻食肆飘香，欲唤却回身。倚栏观景，台前客满，与笑浪相逐，余耳中独寂；临柜选物，小二问“欲赠何人”，余默然无以对。

俄而风起，窗棂微动，帘影晃于壁。众人皆有归处，余独携影出肆。街灯拉长孤迹，回首望那片璀璨，竟如隔雾看花，热闹皆属他人，惟余一身清寒。

# data[].attributes.body
溪涧萦回，穿深林而宛转。水色渟渟，涵苍柯之影、丹垣之晖，波心微动，碎作鳞光点点。岸侧苔石卧波，藓衣厚积，蕨草蒙茸，与疏枝相错，横斜若织烟络雾。曲桥凌浅流，石栏斑驳，接朱扉黛瓦之檐；檐角翘然，隐于繁阴，瓦间苔痕暗生。

林气润而风软，石径苔滑，遥见人迹二三，徐行于红墙侧，俄而没于翠霭。时禽偶啼，声落溪中，更添幽寂。此境如辋川旧卷，尘嚣尽远，心魂俱安。

# data[].attributes.body
若夫雪降峡谷，霏霏然若天女散花。远山寂寂，苍树皑皑，石矶凝冰，寒潭锁玉。余行于冰面，见一灵娥，衣袂翩跹，持晶杖而立，似与冰雪相和。

至于观雪之乐，在乎此谷此景也。雪落无声，触石成玉；风过林梢，簌簌如语。坐潭边，观琼花乱坠，赏冰纹纵横，虽无丝竹之乐，一景一物，足畅幽情。

已而雪势渐盛，谷中愈静。然余游兴未阑，盖因得此冰雪胜境，乐在其中，亦乐其心也。

# data[].attributes.body
暑假之时，父母带吾游夏威夷火山公园。初见火山，甚觉惊奇。地面多黑石，裂缝中透红光，如大地呼吸。

傍晚时分，岩浆缓缓流动，似红色河流。遇草木则生白烟，遇水洼则发嘶响。硫磺气味扑鼻，如放鞭炮后之味。

登观景台远望，但见赤焰映空，星月皆暗。岩浆奔涌之声，似巨兽低吼。触摸围栏，掌心犹感温热。

闻导游言，此火山已喷发数十年，昼夜不息。方知大地非静止，而如活物。念及地球之力，浩荡无穷，令人心生敬畏。